Diari Oficial de la Generalitat Valenciana


Sumari del DOGV 8163, del 06-11-2017 (2017/9030)

Informe ambiental i territorial estratègic de l'estudi de detall per a redistribució interior de la parcel·la comercial reubicant l'edifici comercial i les places d'aparcament privades amb reassignació d'alineacions en sector comercial p.p. reclassificatori La Sénia.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8163

Data del DOGV
:   06-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/9030


Data del document
:   10-10-2017

Organisme emissor
:   Ajuntament de Vilamarxant

Tipus de document
:   Anunci

Descriptors 

:   * Vilamarxant
    * administració local
    * pla d'urbanisme

Informe ambiental i territorial estratègic de l'estudi de detall per a redistribució interior de la parcel·la comercial reubicant l'edifici comercial i les places d'aparcament privades amb reassignació d'alineacions en sector comercial p.p. reclassificatori La Sénia. [2017/9030]  
De conformitat amb l'article 51.7 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, es procedeix a publicar la resolució dictada per aquesta Alcaldia Presidència com a òrgan ambiental, identificada amb el número 2017-0801, de data 10 d'octubre de 2017, relativa a l'informe ambiental i territorial estratègic de l'estudi de detall formulat a instàncies de Francisco Gil Sanchis per a la parcel·la comercial existent en el sector comercial La Sénia:  
«Decret de l'Alcaldia. Emissió d'informe ambiental territorial i estratègic en avaluació ambiental de l'estudi de detall per a redistribució interior de la parcel·la comercial reubicant l'edifici comercial i les places d'aparcament privades amb reassignació d'alineacions en sector comercial p.p.  
Jesús Montesinos Oltra, alcalde president de l'Ajuntament de Vilamarxant, fent ús de les atribucions que tinc legalment conferides per l'article 21.1 de la Llei 7/1985, de 2 d'abril, reguladora de les bases del règim local, (en la redacció que en fa la Llei 57/2003, de 16 de desembre, de mesures per a la modernització del govern local), i,  
  
Vista la proposta d'estudi de detall que se sotmet a consideració a instància de la mercantil Alcalas Arin, SLP, en la seua condició de representació voluntària de Francisco Gil Sanchis, (agent urbanitzador del Programa d'actuació integrada sector comercial La Sénia), de la parcel·la amb aprofitament lucratiu del projecte de reparcel·lació forçosa aprovat definitivament en l'àmbit del sector comercial La Sénia, referit a redistribució interior de la parcel·la comercial reubicant l'edifici comercial i les places d'aparcament privades amb reassignació d'alineacions, per mitjà d'un escrit registrat d'entrada en el registre electrònic d'aquesta entitat amb el número 570/2017, en data de 15 de juny, i després d'haver presentat documentació prèvia que va ser objecte de requeriments d'esmena, es formula i insta l'aprovació del dit instrument de planejament.  
Vist que el seu objecte consisteix en la redistribució interior de la parcel·la amb aprofitament lucratiu en què es reubica l'edifici comercial i les places d'aparcament privades reassignant alineacions, determinant la seua justificació en el fet que es millora el gir d'accés a la parcel·la privada del centre comercial des del carrer Vicente Blasco Ibáñez.  
  
Vist que aquella proposta d'estudi de detall no modifica les determinacions del pla parcial i projecte d'urbanització respecte a les actuacions a efectuar en la séquia Major ja que no afecta aquesta, és més en la nova disposició el volum edificat està més separat de la séquia Major, i que a més es manté l'arbratge previst en els límits nord-est i nord-oest de la parcel·la, per consegüent no té efectes significatius sobre el medi ambient, i manté les condicions d'integració paisatgístiques inicialment determinades pel pla parcial.  
  
Vist que segons informes tècnics evacuats en data de 21 de juliol passat, no es va estimar necessari efectuar cap consulta a altres administracions sectorials, atés que no es presentaven valors afectats per la seua legislació sectorial, limitant-se la tramitació a la notificació al públic interessat considerant-se com a tal els propietaris de les parcel·les contigues.  
Vist que en data de 23 d'agost de 2017 es va procedir a sotmetre a informació al públic interessat el dit tràmit d'avaluació per mitjà d'inserció d'anunci en la seu electrònica municipal i publicació en el Diari Oficial de la Generalitat Valenciana sense haver-se evacuat al·legacions respecte d'això.  
Atés que el planejament municipal vigent està integrat per les normes subsidiàries d'ordenació urbana, aprovades definitivament per la Comissió Territorial d'Urbanisme, en data de 20 de juny de 1989, i pel pla parcial reclassificatori del sector comercial La Sénia, aprovat definitivament mitjançant acord de la CTU en data de 15 de maig de 2015, havent sigut publicat en el BOP núm. 120, de 25 de juny de 2015, després de la resolució de la Direcció General d'Avaluació Ambiental i Territorial de 22 de maig del dit any declarant el compliment de les condicions imposades per aquella aprovació definitiva, i que aquest últim instrument de planejament va superar el tràmit d'avaluació ambiental per part de la llavors Conselleria d'Infraestructures, Territori i Medi Ambient, tenint constància en aquesta de l'informe de la Comissió d'Avaluació Ambiental, de data 7 de maig de 2015, que en l'apartat F) Determinació de l'existència d'efectes significatius, expressa, «Que el pla parcial reclassificatori sector comercial La Sénia de Vilamarxant no té incidència ambiental en el model territorial vigent en el municipi, ni afecta espais naturals protegits, hàbitats d'interés comunitari o altres recursos naturals, ni comporta consum de recursos ni riscos rellevants. Basant-se en aquesta circumstància concloïa no sotmetre a avaluació ambiental estratègica el pla parcial sector comercial La Sénia de Vilamarxant, per considerar que no té efectes significatius en el medi ambient.»  
Atés l'informe de l'arquitecte municipal, senyor Docavo Lobo, previ a l'informe ambiental i territorial estratègic de data 3 d'octubre de 2017 que conclou que l'ordenació proposada en l'estudi de detall formulat amb redistribució interior de la parcel·la amb aprofitament lucratiu en què es reubica l'edifici comercial i les places d'aparcament privades reassignant alineacions no té efectes significatius sobre el medi ambient, i manté les condicions d'integració paisatgístiques inicialment determinades pel pla parcial.  
Atés l'informe de l'assessor jurídic, de data 4 d'octubre, que parcialment es reprodueix en el seu tenor literal,  
Consideracions jurídiques.  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics.  
La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic, per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22.1 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
  
Òrgan competent.  
L'Alcaldia Presidència, quan ostenta una competència residual prevista en l'article 21.1.s de la Llei 7/1985, de 2 d'abril, reguladora de les bases del règim local (LRBRL), per a totes les competències que la legislació assigne al municipi i no s'atribuïsquen expressament a cap altre òrgan en particular.  
De conformitat amb el que s'ha exposat, excepte millor opinió fundada en dret, eleva a la consideració d'aquesta alcaldia la següent proposta d'acord.  
Analitzada la proposta de l'estudi de detall de parcel·la amb aprofitament lucratiu del sector comercial de La Sénia de Vilamarxant, per a redistribució interior de la parcel·la amb aprofitament lucratiu en què es reubica l'edifici comercial i les places d'aparcament privades reassignant alineacions, s'entén que la dita actuació quedaria emmarcada en l'article 46.3 de la LOTUP per considerar que es tracta d'un instrument d'ordenació que afecta únicament i exclusivament l'ordenació detallada de sòl urbà.  
Per això, segons estableix l'article 51.2.b de la LOTUP, d'acord amb els criteris de l'annex VIII d'aquesta, donada l'escassa incidència observada en els apartats anteriors, i pel principi de simplificació administrativa, s'estima suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient.  
  
De conformitat amb el que s'ha exposat, es proposa que per l'òrgan ambiental i territorial s'adopte l'acord següent:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a redistribució interior de la parcel·la comercial reubicant l'edifici comercial i les places d'aparcament privades amb reassignació d'alineacions en sector comercial p.p. reclassificatori La Sénia, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'aquest d'acord amb la seua normativa sectorial, sense que s'establisquen condicionants ambientals.  
  
  
Segon. Fer saber als interessats que contra la present resolució, per ser un acte definitiu en via administrativa, no es pot interposar cap recurs, sense perjudici dels que, si escau, siguen procedents contra l'aprovació de l'instrument de planejament.  
  
Tercer. Publicar aquesta resolució en el Diari Oficial de la Generalitat Valenciana.  
  
Quart. Advertir que segons estableix l'article 51.7 de la LOTUP, el present informe ambiental i territorial estratègic perdrà la seua vigència i cessarà en la producció dels efectes que li són propis, si una vegada publicat en aquell diari oficial no s'haguera procedit a aprovar l'estudi de detall en el termini màxim de quatre anys des de la seua publicació.  
  
No obstant això, aquesta Alcaldia Presidència amb el seu millor criteri acordarà el que estime procedent. Firmat a Vilamarxant en la data de la seua firma electrònica».  
En virtut de tot el que antecedeix i considerant el que disposa l'article 51.7 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, fent ús de les atribucions legalment conferides, resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a redistribució interior de la parcel·la comercial reubicant l'edifici comercial i les places d'aparcament privades amb reassignació d'alineacions en sector comercial p.p. reclassificatori La Sénia, sotmés a aprovació municipal a instància de la mercantil Alcalas Arin, SLP, en la seua condició de representació voluntària de Francisco Gil Sanchis (agent urbanitzador del Programa d'actuació integrada sector comercial La Sénia), d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'aquest d'acord amb la seua normativa sectorial, sense que s'establisquen condicionants ambientals.  
  
Segon. Aquesta resolució no serà susceptible de cap recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudci dels que siguen procedents en via administrativa davant de l'acte, si és el cas, d'aprovació del pla o programa.  
  
Tercer. Advertir que segons estableix l'article 51.7 de la LOTUP, el present informe ambiental i territorial estratègic perdrà la seua vigència i cessarà en la producció dels efectes que li són propis, si una vegada publicat en aquell diari oficial no s'haguera procedit a aprovar l'estudi de detall en el termini màxim de quatre anys des de la seua publicació.  
  
  
Quart. Publicar aquesta resolució en el Diari Oficial de la Generalitat Valenciana.»  
  
Vilamarxant, 10 d'octubre de 2017.- L'alcalde president: Jesús Montesinos Oltra.